CELEX: 32019D1334
Language: ro
Date: 2019-08-07 00:00:00
Title: Decizia de punere în aplicare (UE) 2019/1334 a Comisiei din 7 august 2019 privind anumite măsuri de protecție referitoare la pesta porcină africană în Slovacia [notificat cu numărul C(2019) 5989] (Text cu relevanță pentru SEE.)

8.8.2019   
               
               
                  RO
               
               
                  Jurnalul Oficial al Uniunii Europene
               
               
                  L 208/44
               
            
         DECIZIA DE PUNERE ÎN APLICARE (UE) 2019/1334 A COMISIEI
         din 7 august 2019
         privind anumite măsuri de protecție referitoare la pesta porcină africană în Slovacia
         
            
               [notificat cu numărul C(2019) 5989]
            
         
         (Numai textul în limba slovacă este autentic)
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 89/662/CEE a Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne (1), în special articolul 9 alineatul (4),
         având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile din cadrul Uniunii cu anumite animale vii și produse în vederea realizării pieței interne (2), în special articolul 10 alineatul (4),
         întrucât:
         
                     (1)
                  
                  
                     Pesta porcină africană este o boală infecțioasă virală care afectează efectivele de porci domestici și sălbatici și care poate avea un impact puternic asupra rentabilității creșterii porcinelor, cauzând perturbări ale comerțului în Uniune și ale exporturilor către țări terțe.
                  
               
                     (2)
                  
                  
                     În cazul apariției unui focar de pestă porcină africană, există riscul ca agentul patogen să se răspândească la alte exploatații de porcine și la porcii sălbatici. În consecință, boala se poate răspândi dintr-un stat membru în altul și în țări terțe, prin intermediul comerțului cu porcine vii sau cu produsele provenite de la acestea.
                  
               
                     (3)
                  
                  
                     Directiva 2002/60/CE a Consiliului (3) stabilește măsurile minime care trebuie aplicate în Uniune pentru combaterea pestei porcine africane. Articolul 9 din Directiva 2002/60/CE prevede stabilirea unor zone de protecție și de supraveghere în eventualitatea apariției unor focare ale bolii respective, zone în care trebuie să fie aplicate măsurile prevăzute la articolele 10 și 11 din directiva respectivă.
                  
               
                     (4)
                  
                  
                     Ca urmare a focarelor de pestă porcină africană apărute în districtul Trebišov din Slovacia, acest stat membru a informat Comisia cu privire la situația pestei porcine africane pe teritoriul său și, în conformitate cu articolul 9 din Directiva 2002/60/CE, a instituit zone de protecție și de supraveghere în care se aplică măsurile menționate la articolele 10 și 11 din directiva în cauză.
                  
               
                     (5)
                  
                  
                     În conformitate cu articolul 9 din Directiva 2002/60/CE, în urma stabilirii unor zone de protecție și de supraveghere în Slovacia, a fost adoptată Decizia de punere în aplicare (UE) 2019/1273 a Comisiei (4).
                  
               
                     (6)
                  
                  
                     De la data adoptării Deciziei de punere în aplicare (UE) 2019/1273, situația epidemiologică din Slovacia a evoluat în ceea ce privește pesta porcină africană, având în vedere apariția unui nou focar în districtul Trebišov, iar Slovacia, în consecință, a pus în aplicare măsurile de control necesare și a colectat date suplimentare de supraveghere.
                  
               
                     (7)
                  
                  
                     Pentru a se preveni orice perturbări inutile ale comerțului în Uniune și a se evita impunerea de către țări terțe a unor bariere nejustificate în calea comerțului, este necesar să se descrie la nivelul Uniunii zonele de protecție și de supraveghere revizuite stabilite pentru pesta porcină africană în Slovacia, în colaborare cu statul membru respectiv. Aceste zone de supraveghere și de protecție revizuite țin seama de actuala situație epidemiologică din statul membru respectiv.
                  
               
                     (8)
                  
                  
                     Prin urmare, în anexa la prezenta decizie trebuie precizate zonele din Slovacia identificate ca zone de protecție și de supraveghere și trebuie stabilită durata regionalizării respective.
                  
               
                     (9)
                  
                  
                     În plus, Decizia de punere în aplicare (UE) 2019/1273 trebuie abrogată și înlocuită cu prezenta decizie, pentru a se ține seama de măsurile actualizate de gestionare a bolilor în vigoare în prezent și de evoluția situației pestei porcine africane din Slovacia.
                  
               
                     (10)
                  
                  
                     Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            Slovacia asigură faptul că zonele de protecție și de supraveghere stabilite în conformitate cu articolul 9 din Directiva 2002/60/CE cuprind cel puțin zonele enumerate ca zone de protecție și de supraveghere în anexa la prezenta decizie.
         
         
            Articolul 2
            Decizia de punere în aplicare (UE) 2019/1273 se abrogă.
         
         
            Articolul 3
            Prezenta decizie se aplică până la 18 noiembrie 2019.
         
         
            Articolul 4
            Prezenta decizie se adresează Republicii Slovace.
         
         
            Adoptată la Bruxelles, 7 august 2019.
            
               
                  Pentru Comisie
               
               Vytenis ANDRIUKAITIS
               
                  Membru al Comisiei
               
            
         
         
            (1)  JO L 395, 30.12.1989, p. 13.
         
            (2)  JO L 224, 18.8.1990, p. 29.
         
            (3)  Directiva 2002/60/CE a Consiliului din 27 iunie 2002 de stabilire a dispozițiilor specifice de combatere a pestei porcine africane și de modificare a Directivei 92/119/CEE în ceea ce privește boala Teschen și pesta porcină africană (JO L 192, 20.7.2002, p. 27).
         
            (4)  Decizia de punere în aplicare (UE) 2019/1273 a Comisiei din 26 iulie 2019 privind anumite măsuri de protecție provizorii referitoare la pesta porcină africană în Slovacia (JO L 201, 30.7.2019, p. 6).
      
      
         
            ANEXĂ
            
                        Republica Slovacă
                     
                     
                        Zonele menționate la articolul 1
                     
                     
                        Data până la care se aplică
                     
                  
                        Zona de protecție
                     
                     
                        Comunele Strážne, Veľký Kamenec, Malý Kamenec, Somotor, Veľký Horeš, Streda nad Bodrogom.
                     
                     
                        18 noiembrie 2019
                     
                  
                        Zona de supraveghere
                     
                     
                        Comunele Viničky, Klín nad Bodrogom, Ladmovce, Zemplín, Svätá Mária, Rad, Svinice, Svätuše, Malý Horeš, Pribeník, Borša, Bara, Dobrá, Kráľovský Chlmec, Vojka, Cejkov, Malá Tŕňa, Slovenské Nové Mesto, Čerhov, Kašov, Veľká Tŕňa, Luhyňa, Veľaty, Michaľany, Hrčeľ, Kysta, Novosad, Zemplínske Jastrabie, Brehov, Zatín, Bol', Soľnička, Poľany, Leles, Bačka, Biel, Veľké Trakany, Malé Trakany, Čierna nad Tisou, Čierna, Bot'any, Ptrukša, Byšta, Brezina, Kazimír, Lastovce, Stanča, Zemplínska Nová Ves, Zemplínsky Branč, Kožuchov, Zemplínske Hradište, Hraň, Sirník, Malčice, Petrikovce, Veľké Raškovce, Ižkovce, Beša, Čičarovce, Veľké Kapušany, Maťovské Vojkovce, Budince, Kapušianske Kľačany, Ruská, Veľké Slemence.
                     
                     
                        18 noiembrie 2019